Strávili sme veľmi príjemnú dovolenku u Lucia. Komunikácia s ním je viac než vynikajúca. Na akúkoľvek otázku nám odpovedal behom pol hodiny.
Byt bol presne taký ako sme čakali. Čistý, kuchyňa s TV, dobre vybavená, dalo sa v nej variť bez problémov. Kúpeľňa so sprchovacím kútom, bidetom a uterákmi. Mali sme k dispozícii aj práčku, tú sme však nevyužili. Klimatizácia je umiestnená v spálni a tak v malej izbe s poschodovou posteľou bolo dosť teplo.
Z balkóna z kuchyne sme mali nádherný výhľad na zapadajúce slnko nad morom. Nad bytom sa nachádza veľká strešná terasa so stolom a stoličkami s výhľadom na more, kde sme strávili pekné večery.
Byt sa nachádza v starej časti - centre Trapetta. Mestečko je veľmi útulné a čisté ako stvorené na neskoré večerné prechádzky. Kto si chce oddýchnuť nájde tu kľud. Pri dome hneď je lungomare s rešturáciami, kde sa dá dobre navečerať. Obchod so zeleninou a základnými potravinami je 3 minúty chôdze. My sme chodili nakupovať do supermarketu asi 5-6 minút od domu.
Na konci ulice hneď pred domom je maličká pláž s plytkou vodou ako stvorená pre malé deti. Kto si chce zaplávať musí ísť na veľkú veľmi peknú pláž Ciammarita asi 15-20 minút peši. Je to kus chôdze ale stojí to zato.
V okolí Trappetta je veľa zaujímavých miest, ktoré stojí zato navštíviť. Vlaky a autobusy fungujú spoľahlivo, ľahko pochodíte široké okolie.
Kto si nepotrpí na luxus a che si oddýchnuť od každodenného zhonu v Trappete si príde na svoje.
Milý Lucio, bolo nám u Vás veľmi dobre, ďakujeme!